فرانثيسكو خوسي دي ݣويا إي لوثيينتيس (ب صبليونية: Francisco José de Goya y Lucientes؛ النطق: [fɾanˈθisko xoˈse ðe ˈɣoʝa i luˈθjentes]؛ (30 مارس 1746 – 16 أبريل 1828) رسام رومانسي إسپاني وصانع طباعة. كيتعتابر من أهم الفنانين الإسبان في أواخر القرن 18 وبدايات القرن 19، وعلی طول مسارو الطويل كان مؤرخ ومعلق تاريخي للعصر ديالو. والنجاح ديالو في حياتو، جعل الناس إشيرو لݣويا علی أنه آخر معلم قديم وفي نفس الوقت أول الحداثيين. زيد علی هادشي أنه واحد من أعظم رسامي الپورتريهات في الوقت ديالو. تولد ݣويا في عائلة من الطبقة المتوسطة الدنيا في 1746، في قرية فوينديتودوس في أراݣون. قرا الرسم ملي كان عندو 14 عام علی يد خوسي لوزان إي مارتينيز، من بعد انتاقل لمدريد اللي غادي يقرا فيها علی يد أنطون رفائيل مينݣز. تزوج جوزيفا بايو في 1773؛ تميزات حياتهم بسلسة (نݣولو ثابتة) ديال حالات الحمل والإجهاض، وغير مولود واحد، دري، هو اللي نجا حتی سن البلوغ. ݣويا ولی رسام القصر لصالح التاج الإسپاني في 1786، وهاد الجزء اللول من مسارو تميز بعدة پورتريهات لشخصيات من الطبقة الأرستقراطية والعائلة الملكية، وبرسومات الروكوكو المصممة للقصر الملكي.